Ռուսլան Ռոտան

**Ռուսլան Պետրովիչ Ռոտան** (, ), ուկրաինացի ֆուտբոլիստ, կիսապաշտպան, մարզիչ։ «Ալեքսանդրիա» ակումբի և Ուկրաինայի երիտասարդական հավաքականի գլխավոր մարզիչ։ Ուկրաինայի հավաքականի կազմում հասել է 2006 թվականի աշխարհի առաջնության քառորդ եզրափակիչ։ «Դնեպրի» կազմում 2015 թվականի Եվրոպայի լիգայի եզրափակչի մասնակից։

## Ակումբային կարիերա
### Վաղ տարիներ
Վեց տարեկանից սովորել է Պոլտավայի «Վորսկլա» մանկապատանեկան սպորտային դպրոցում։ 12 տարեկանում առաջին մարզիչ Ալեքսանդր Գորնոստաևի խորհրդով որոշել է իր ուժերը փորձել Դնեպրոպետրովսկի սպորտային ինտերնատում։ Ռուսլանն անցել է ընտրական փուլը և, ի վերջո, հայտնվել է «Դնեպրի» պահեստայինների կազմում, իսկ ավելի ուշ՝ առաջին թիմում։ Բարձրագույն խմբում իր նորամուտը նշել է 1999 թվականի նոյեմբերի 7-ին՝ «Կրիվբասի» դեմ տնային խաղում (1:0)։ Եվգենի Կուչերևսկու՝ «Դնեպր» գալուն պես դարձել է հիմնական կազմի խաղացող՝ թիմի հետ հաղթելով առաջնության «բրոնզը»։
### «Դինամո» (Կիև)
2005 թվականի ամռանը Ռոտանը տեղափոխվել է Կիևի «Դինամո» և անմիջապես ստացել է մշտական տեղ հիմնական կազմում։ Բայց Կիևի թիմում երկրորդ մրցաշրջանը լավագույնը չէր Ռուսլանի ակումբային կարիերայում, Ռոտանը կորցրել է իր տեղը հիմնական կազմում, և ստացել է մի քանի վնասվածք, չուներ մշտական խաղային պրակտիկա և, ի վերջո, հեռացել է «Դինամոյից»՝ թիմի կազմում անցկացնելով 50 հանդիպում և նվաճելով առաջնություն և երկու գավաթ։
### «Դնեպր»
2007/08 մրցաշրջանի ձմռանը Ռոտանը վերադարձել է «Դնեպր»։ Թիմում առաջին հայտնվելն ուղեկցվել է բուռն ծափահարություններով։ Հարազատ ակումբ վերադառնալուց հետո դարձել է թիմի հիմնական կիսապաշտպանը, ապա՝ նաև ավագը։ «Պրո Ֆուտբոլ» ծրագրից ստացել է «2012 թվականի Ուկրաինայի առաջնությունում լավագույն գոլի համար» մրցանակը։ 2014 թվականի մարտի 1-ին «Սևաստոպոլի» դեմ խաղում Ռոտանն անցկացրել է իր 300-րդ հանդիպումը Ուկրաինայի առաջնությունում, այդ թվում՝ 250-րդը «Դնեպրի» կազմում։
մինի|left|190px|Ռուսլան Ռոտանը «Դնեպրի» կազմում, 2011 թվական
2015 թվականին Դնեպրոպետրովսկի թիմի հետ դուրս է եկել ՈՒԵՖԱ Եվրոպայի լիգայի եզրափակիչ։ Եզրափակիչ խաղի 44-րդ րոպեին Ռոտանն աչքի է ընկել տուգանային հարվածով, սակայն «Դնեպրը» պարտվել է 2:3 հաշվով։ Ընդգրկվել է մրցաշարի խորհրդանշական հավաքականում։ 2016 թվականի մայիսի 11-ին Ուկրաինայի գավաթի կիսաեզրափակչի «Զարյայի» դեմ «Դնեպրի» պարտությունից հետո Ռոտանը հարվածել է մրցավարին, ինչի համար ստացել է կես տարվա որակազրկում, որը հետագայում կրճատվել է՝ դառնալով 3 ամիս։ Նույն թվականի օգոստոսին «Դնեպրից» հեռանալու մասին բազմաթիվ լուրերից հետո նոր պայմանագիր  է կնքել Դնեպրոպետրովսկի ակումբի հետ «2+1» սխեմայով։ 2016 թվականի հուլիսի 20-ին, դաշտ դուրս գալով «Վոլինի» հետ խաղում՝ ռեկորդակիր է դարձել «Դնեպրի» կազմում անցկացրած պաշտոնական հանդիպումների քանակով (416)՝ շրջանցելով Ռոման Շնեյդերմանին։ 2016 թվականի մայիսի 7-ին կայացած «Զվեզդայի» հետ հանդիպումը Ռուսլանի համար 350-րդ խաղն էր Ուկրաինայի առաջնությունում, այդ թվում՝ 300-րդը «Դնեպրի» կազմում։ 

2017 թվականի ամռանը հեռացել է «Դնեպրից»։

### «Սլավիա» (Պրահա)
2017 թվականի ամռանը մեկ տարվա պայմանագիր է կնքել Պրահայի «Սլավիայի» հետ։

### Վերադարձ «Դինամո»
2018 թվականի հունվարի 12-ին Ռուսլան Ռոտանը դարձել է Կիևի «Դինամոյի» խաղացող՝ պայմանագիր կնքելով մինչև 2017/18 մրցաշրջանի ավարտը։ 2018 թվականի ամռանը հեռացել է թիմից։

## Կարիերա հավաքականում
մինի|160px|Ռոտանը Ուկրաինայի հավաքականի կազմում, 2009 թվական
Լեոնիդ Բուրյակի ղեկավարությամբ հավաքականում նորամուտը նշել Է 2003 թվականի փետրվարի 12-ին Թուրքիա-Ուկրաինա (0:0) խաղում։ Ղազախստանի հետ 2006 թվականի աշխարհի առաջնության ընտրական առաջին խաղում Ռուսլանի գոլը ավելացված ժամանակում ուկրաինական թիմին բերել է կարևորագույն հաղթանակ։ Իսկ ընտրության վերջին խաղում ճշգրիտ հարվածով Ռուսլանը ոչ-ոքի է բերել Վրաստանի հետ արտագնա խաղում, և հենց այդ ոչ-ոքին Ուկրաինային դուրս է բերել Մունդիալ, որտեղ նա հասել է մրցաշարի քառորդ եզրափակիչ։

2016 թվականի Եվրոպայի ֆուտբոլի առաջնության մասնակից։

Անդրեյ Շևչենկոյի կարիերայի ավարտից հետո դարձել Է Ուկրաինայի հավաքականի փոխչեմպիոն, իսկ Անատոլի Տիմոշչուկի թիմից հեռանալուց հետո դարձել է ավագ։

2018 թվականի մարտի 27-ին Ճապոնիայի հավաքականի դեմ ընկերական խաղը (2:1) դարձել է 100-րդը Ռոտանի համար Ուկրաինայի հավաքականի մարզաշապիկով, այս նվաճումը նրան դարձրել է ազգային հավաքականի պատմության մեջ երրորդ ֆուտբոլիստը, որը նվաճել է այս արդյունքը։ Ուկրաինայի հավաքականի կազմում Ռոտանն անցկացրել է 100 հանդիպում՝ խփելով 8 գոլ։

## Մարզչական կարիերա
2018 թվականի հոկտեմբերի 3-ին սկսել է մարզչի կարիերան՝ դառնալով Վյաչեսլավ Շևչուկի օգնականը Դոնեցկի «Օլիմպիկում»։

2018 թվականի դեկտեմբերի 27-ին գլխավորել Է Ուկրաինայի երիտասարդական հավաքականը (Մ-21)։ Թիմը դուրս է բերել 2023 թվականի Եվրոպայի երիտասարդական առաջնության եզրափակիչ փուլ։ Խմբային փուլի առաջին խաղում Խորվաթիայի հավաքականը պարտություն է կրել (2:0)։ Ռումինիայի հավաքականի հետ երկրորդ խաղում նվազագույն՝ 0:1 հաշվով հաղթանակ է տարել։ Վաստակելով 6 միավոր՝ թիմը ժամանակից շուտ դուրս է եկել 1/4 եզրափակիչ։ Քառորդ եզրափակչում հաղթել է Ֆրանսիան (1:3)։ Կիսաեզրափակիչ դուրս գալը նաև հավաքականին թույլ է տվել ստանալ Փարիզում կայանալիք 2024 թվականի ամառային Օլիմպիական խաղերի երեք ուղեգրերից մեկը։ 2022 թվականի դեկտեմբերի 21-ին նշանակվել է «Ալեքսանդրիա» ակումբի գլխավոր մարզիչ։

## Մարզչական վիճակագրություն
2024 թվականի մայիսի 12-ի դրությամբ

## Ձեռքբերումներ
### Որպես խաղացող
«**Դնեպր»**
* Ուկրաինայի առաջնության արծաթե մեդալակիր՝ 2013/14
* Ուկրաինայի առաջնության բրոնզե մեդալակիր (4)՝ 2000/01, 2003/04, 2014/15, 2015/16
* Ուկրաինայի գավաթի եզրափակչի մասնակից՝ 2003/04
* ՈՒԵՖԱ Եվրոպայի լիգայի եզրափակչի մասնակից՝ 2014/15
«**Դինամո» (Կիև)**
* Ուկրաինայի չեմպիոն՝ 2006/07
* Ուկրաինայի փոխչեմպիոն (2)՝ 2005/06, 2017/18
* Ուկրաինայի գավաթի գավաթակիր (2)՝ 2005/06, 2006/07
* Ուկրաինայի գավաթի եզրափակչի մասնակից՝ 2017/18
* Ուկրաինայի սուպերգավաթի գավաթակիր (2)՝ 2006, 2007

### Որպես մարզիչ
**Ուկրաինայի հավաքական**
* Եվրոպայի երիտասարդական առաջնության բրոնզե մեդալակիր՝ 2023

### Անհատական
* Ուկրաինայի տարվա ֆուտբոլիստ՝ 2016
* Մտել է ՈՒԵՖԱ Եվրոպա Լիգայի տարվա խորհրդանշական հավաքականի կազմի մեջ՝ 2014/15
* «Դնեպրի» կազմում անցկացրած խաղերի քանակով ռեկորդակիր՝ 396 հանդիպում
* Ալեքսանդր Չիժևսկու ակումբի անդամ, 375 հանդիպում Ուկրաինայի Պրեմիեր լիգայում (6-րդ արդյունք)

## Պարգևներ
* «Արիության համար» երրորդ աստիճանի շքանշանի ասպետ
* «Անվանական հրազեն» մրցանակ (21 նոյեմբերի 2015)

## Անձնական կյանք
Հայրը՝ Պյոտր Նիկոլաևիչ Ռոտանը (1956-2020), ֆուտբոլիստ և մարզիչ էր, հայտնի էր Պոլտավայի «Վորսկլայի» կազմում իր խաղերով (1980-1989), մարզել է «Նոր կյանք» սիրողական թիմը (Անդրեևկա)։ 

Մայրը՝ Լյուդմիլա Պետրովնա Ռոտանն է։

Ռուսլան Ռոտանի նախկին կինը՝ Մարիա Միխայլովնա Իգնատիևան (այժմ՝ Ֆրոլովա), կարատեի աշխարհի և Եվրոպայի առաջնությունների բազմակի մրցանակակիր։

2006 թվականի հունիսի 9-ին՝ 2006 թվականի աշխարհի առաջնության բացման օրը, ծնվել է Ռուսլանի և Մարիայի դուստրը՝ Անգելինան, 2008 թվականին՝ որդին՝ Բոգդանը, 2010 թվականի փետրվարի 23-ին զույգը ունեցել է երրորդ երեխան՝ որդի Զախարը։ Մարիայից բաժանվել է 2013 թվականին։ 2013 թվականին ամուսնացել է Քրիստինա Իգորևնա Ռաևսկայայի հետ։ Ամուսնության ընթացքում Ռուսլանն ու Քրիստինան դուստր են ունեցել անունը՝ Միրոսլավա։ 2017 թվականի դեկտեմբերին զույգը ունեցել է ևս մեկ դուստր՝ Դոմինիկան։ Ֆուտբոլիստի խնամիներն են Եվգենի Սելեզնյովը և Եվգենի Կոնոպլյանկանը։

Ռուսլանն ունի երկու ֆուտբոլիստ եղբայր՝ Պիտերը և Ալեքսեյը։

## Վիճակագրություն
### Ակումբային

### Հավաքական
մինի|Ռոտանը ազգային հավաքականի կազմում՝ 2009 թվական

## Ծանոթագրություններ

## Արտաքին հղումներ
* Профиль на RSSSF.com
* Профиль на сайте dynamomania.com

 
Կատեգորիա:Դինամո Կիևի ֆուտբոլիստներ
Կատեգորիա:Դնեպրի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլային մարզիչներ
Կատեգորիա:Սլավիա Պրահայի ֆուտբոլիստներ
Կատեգորիա:Ֆուտբոլի կիսապաշտպաններ